פרופראנולול

פרופראנולול (Propranolol) היא תרופה חוסמת בטא. התרופה משווקת בישראל תחת השמות דרלין ופרולול, והיא מופיעה ברשימת התרופות החיוניות של ארגון הבריאות העולמי.

שימושים רפואיים
בתחום הקרדיו-וסקולרי, פרופראנולול משמשת לטיפול במספר רב של מצבים, ביניהם יתר לחץ דם, תעוקת חזה, אוטם בשריר הלב, הפרעות קצב וטכיקרדיה. לעיתים התרופה משמשת גם כתרופה פסיכיאטרית ומשמשת לטיפול בהפרעת דחק פוסט-טראומטית, פוביות והפרעות חרדה. פרופראנולול משמשת במקרים נדירים יותר גם כתרופה לטיפול בהיפרתירואידיזם, ברעד בלתי-רצוני וכמו כן גם כטיפול מונע במיגרנות. במקרים נוספים ניתן כטיפול להמנגיומה סאבגלוטית בילודים. בדרך-כלל התרופה ניתנת במתן אוראלי, אך במקרים מסוימים היא ניתנת ישירות לוריד או רקטאלית. התרופה מתחילה להשפיע כשלושים דקות לאחר המתן, ומגיעה לשיא השפעתה כעבור 90-60 דקות מרגע נטילתה.

תופעות לוואי
תופעות הלוואי של התרופה כוללות בין השאר בחילות, ברדיקרדיה, תחושת נימול, נדודי שינה, סיוטים, סחרחורות, שלשולים והקאות.

התוויות נגד
ככלל, אין להשתמש בפרופראנולול במצבים הבאים:

 אסתמה או COPD
 ברדיקרדיה
 תסמונת הסינוס החולה 
 חסם הולכה עלייתי-חדרי מדרגה שנייה או שלישית
 הלם
 לחץ דם נמוך במיוחד
 צריכת קוקאין

קישורים חיצוניים

הערות שוליים

ערכים שבהם תבנית בריטניקה אינה מתאימה
תרופות הפועלות על המערכת הקרדיווסקולרית
תרופות לטיפול ביתר לחץ דם
רשימת התרופות החיוניות של ארגון הבריאות העולמי
חוסמי בטא